ڈاکٹر مختار ظفر

محقق، نقاد، تاریخ دان اور معلم

پیدائش
مختار احمد ظفر کی پیدائش مشرقی پنجاب کی تحصیل نکودر ضلع جالندھرکے معروف قصبے چک مغلانی کی ذیلی بستی میں ہوئی۔ قائداعظمؒ کے معالجِ خاص ڈاکٹر کرنل الٰہی بخش اسی قصبے کے رہائشی تھے۔ انہی کی کوٹھی کے سامنے ان کے والد کی زمین تھی اور میل ملاپ بھی۔

تعلیم
تقسیم ہند کے بعد ان کے والدین پہلے شیخوپورہ اور پھر بہاول پور کی تحصیل حاصل پور کے ایک معروف گاؤں چک 88/F میں آباد ہوئے۔ یہیں کے مڈل سکول سے تعلیم حاصل کی۔ میٹرک کے لئے گورنمنٹ حاصل پور میں داخلہ لیا۔ ضلع بہاول نگر کے معروف سرکاری ہائی سکول ڈاہرانوالہ میں شفٹ ہوگئے۔ دسویں کے لاہور بورڈ کے امتحان میں سکول میں پہلی پوزیشن حاصل کی۔ حاصل کردہ نمبروں کا پرانا ریکارڈ بھی توڑا اور ضلع میں بھی پوزیشن لی۔

عملی زندگی
مالی حالات کے موانعات نے کالج میں داخل نہ ہونے دیا۔ گورنمنٹ ہائی اسکول ڈاہرانوالہ کے ہیڈ ماسٹر چودھری غلام قادر نے انہیں 22 اکتوبر کو ایس ای کالج بہاول پور میں داخل کروا دیا۔ ٹیوشن سے اخراجات پورے کیے۔ ان کی ایف ایس سی (نان میڈیکل) میں کوئی نمایاں کارکردگی سامنے نہ آ سکی۔ ایف ایس سی کے بعد پہلے بلدیاتی ہائی اسکول گگو میں بطورسائنس ٹیچر تعیناتی ہوئی وہاں سے بنگلہ جملیرا کی طرف جانے والی سڑک پر تھانہ احمد یار کے قریب ٹرانسفر ہوا۔ پرائیویٹ امیدوارکی حیثیت سے بہت اچھے نمبروں میں بی اے کیا۔ ایم اے صحافت کرنے کے لئے کراچی گیا مگر وہاں داخلے 15 اگست تک مکمل ہوچکے تھے۔ جبکہ وہ اکتوبرکے مہینے کے وہاں پہنچے۔ انہیں ایکسائز اینڈ ٹیکسیشن  کے محکمے میں سب انسپکٹر کی جاب تو مل گئی مگر یونیورسٹی میں داخلہ نہ ملنے پر واپس سکول سروس کو جاری رکھا۔ ایم اے (اردو) پرائیویٹ امیدوارکی حیثیت سے کیا لیکن تب سرکاری سروس پر پابندی لگی ہوئی تھی۔  چک 127 ای بی کے ہائی اسکول کو چھوڑ کر ننگل انبیاء اسلامیہ یائی اسکول ساہیوال میں تدریسی عمل لا آغاز کیا، انہوں نے اس دوران بی ایڈ گورنمنٹ کالج آف ایجوکیشن سے کیا اور پورے پنجاب میں پہلی پوزیشن حاصل کی۔ یہ اس کالج کی بھی پہلی پوزیشن تھی۔ حسن اتفاق سے ملازمتوں پر پابندی ختم ہو چکی تھی اور بطور ایڈہاک لیکچرار تعیناتی بھی اسی کالج میں ہوئی۔یہاں سے گورنمنٹ کالج سول لائنز میں بھی ٹرانسفر ہوا۔ بطور اسسٹنٹ پروفیسر ترقی ہوئی تو گورنمنٹ کالج آف ایجوکیشن ملتان میں تھا۔ یہیں سے پی ایچ ڈی میں رجسٹریشن ہوئی۔ میرا موضوع تھا ’’ملتان کی شاعری روایت بحوالہ علامہ طالوت، راجہ عبداللہ نیاز، اسد ملتانی، کشفی ملتانی، کیفی جام پوری اور شفقت کاظمی‘‘۔ پی ایچ ڈی کے بعد پنجاب پبلک سروس کمیشن کے ذریعے بطور ایسوسی ایٹ پروفیسر ڈائریکٹ سلیکشن ہوئی تو گورنمنٹ کالج آف سائنس میں تعیناتی ہوئی۔ یہیں سے کنٹرولرامتحانات ثانوی و اعلیٰ ثانوی تعلیمی بورڈ ملتان تقرر ہوا۔ تین ماہ کے بعد چیئرمین کا چارج بھی ملا۔ تب سندھ اور آزاد کشمیر کے صوبوں کی طرح باقی صوبوں (پنجاب، کے پی کے اور بلوچستان) میں ثانوی سطح (نویں اور دسویں جماعت) کے الگ الگ امتحان کے لئے Bifircation ان کی صدارت میں ہوئی کیونکہ اس کے لئے بارہ بورڈز کے چیئرمینوں کی جو کمیٹی تشکیل ہوئی تھی، ملتان بورڈ اس کا کنوینر تھا۔ ایک غلط فہمی کی بنا پر یہ کیس آٹھ سال سے لٹکا ہوا تھا۔ ریٹائرمنٹ کے بعد بیکن ہاؤس سکول سسٹم کے فرنچائزی سسٹم کے تحت ملتان میں نئے کھلنے والے دو ایجوکیٹرز کالجز (بوائز اور گرلز) کے پرنسپل منتخب ہوئے۔  تین سال کے بعد استعفیٰ دیا تو سنٹرل فار گرلز نے بطور پرنسپل خیر مقدم کیا۔ وہاں سے دی نوبلز کالج فار گرلز مخدوم رشید کے ملتان کیمپس نے خدمات حاصل کیں جہاں 2014ء تا 2017ء بطور ہیڈ اف ڈیپارٹمنٹ اور پروفیسر فرائض انجام دیئے۔ آج کل بھی ٹائمز انسٹی ٹیوٹ کے پیر خورشید کیمپس میں ایم فل اور پی ایچ ڈی کلاسز (اردو) کے لئے ہیڈ اف ڈیپارٹمنٹ تعینات ہیں لیکن وہاں کلاسز شروع نہیں ہوئیں۔
روزنامہ ’’خبریں‘‘ ملتان کے ادبی ایڈیشن کے انچارج کی حیثیت سے 2018ء تک خدمات انجام دیں اور خطے کی تحقیقی و تنقیدی اور ادبی فعالیتوں کو اجاگر کیا۔ملتان بورڈ میں بورڈ آف گورنرز کی حیثیت سے چھ سال میں بہت سی اصطلاحات کروائیں آٹھویں جماعت میں تھے کہ ایک یک مضمون ’’کتاب میری بہترین دوست‘‘ نوائے وقت میں شائع ہوا اس سے حوصلہ افزائی ہوئی۔ آٹھویں جماعت میں ان کے ایک ادب دوست نے ’’جہاں پھول کھلتے ہیں‘‘ کے عنوان سے مضمون لکھنے کو کہا۔ وہ اس قدر انھیں پسند آیا، پھر اسی موضوع پر افسانہ لکھنے کی ترغیب دی۔ وہ کہانی بھی انھیں پسند آئی اور اس طرح ان کے اندر ایک اچھے افسانہ نگار کے آثار نظر آئے

تصانیف
٭ علامہ طالوت … خطہ ملتان کی علمی و ادبی اور تحقیقی روایت کا معتبر حوالہ
شعبہ ٔ اردو : بہاء الدین زکریا یونیورسٹی ٗملتان 2002ء

٭ اسدؔ ملتانی… فکرِ اقبال کا نمائندہ شاعر ٗبیکن بکس گلگشت کالونی ملتان 2007ء

٭ محمد عبداللہ نیازؔ…خطۂ ملتان کی تحقیقی اور قومی شعری روایت کا منفرد حوالہ
شعبۂ اردو: بہاء الدین زکریا یونیورسٹی ٗملتان ٗ 2009ء

٭ ملتان کی اردو شعری روایت (مقالہ پی ایچ ڈی)بہاء الدین زکریا یونیورسٹی ملتان ٗ جنوری 2014ء

٭ شاعرانِ خوش نوا (تحقیق و تنقید) بیکن بکس لاہور 2015ء

٭ آفاقی و سرمدی سرائیکی شاعر: خواجہ غلام فرید ٗ جھوک پبلشرز ٗدولت گیٹ ٗملتان 2015ء

٭ نگارش کدہ… تبصرے ٗتجزیئے (کتابوں اور مجلّوں کے) ٗبیکن بکس ٗلاہور / ملتان ٗجنوری 2016ء

٭ پاکستانیات ٗبیکن بکس لاہور /ملتان 2017ء

٭ ملتان ٗادب اور تصوف ٗالکتاب گرافکس وحید پلازہ ٗحسن پروانہ روڈ ٗملتان 2018ء

٭ ابوالکلام آزاد… متاعِ گم گشتہ، فکشن ہاؤس لاہور 2019ء

٭ شعروادب کی محفلیں …ملتان کی، فکشن ہاؤس لاہور 2020ء

٭ سفرنامے :سوئے حرم لے چل اور کیوں نہ ہم بھی سیر کریں ساؤتھ کوریا کی، فکشن ہاؤس لاہور 2020ء

آئینہ خانہ۔ نقاد و نظر، بکس اینڈ ریڈرز ملتان،2021ء

مقدمے اور ابتدایئے (نامور اہل قلم کی چند کتابوں کے)
بکس اینڈ ریڈرز ملتان، 2021ء

’قلمی چہرے اور شخصی مضامین‘‘ اس وقت فکشن ہاؤس لاہور میں زیرِطباعت ہے،اس انٹرویو کی اشاعت سے پہلے وہ بھی منظرعام پر آجائے گی۔

وہ جن کے ہوتے ہیں خورشید آستینوں میں

شعر و ادب کی محفلیں ملتان کی

حوالہ جات